מערך המבצעים המיוחדים

מערך המבצעים המיוחדים (מ"מ) הוא מערך באגף המודיעין של צה"ל, העוסק במבצעים לאיסוף מודיעין. בראשו עומד קצין בדרגת תת-אלוף. תפקיד היחידה, לפי מפקד המערך לשעבר, לפתור את ה"בעיות הגדולות, הביטחוניות, של מדינת ישראל". עוד לדבריו: "המ"מ לא מקבל פקודות ספציפיות, המ"מ מקבל בעיות. אנחנו לומדים את הבעיה, מפרקים אותה לגורמיה ומביאים את הפתרון. זה יכול לקחת שבוע, חודש או שנתיים". למערך כפופות מספר יחידות: לאחר מלחמת ששת הימים, שהביאה לשינוי מהותי בדרישות המוצבות בפני סיירת מטכ"ל, הוקם במחלקת האיסוף באמ"ן ענף המבצעים המיוחדים, שבהמשך הפך למחלקת המבצעים המיוחדים ולאחר מכן למערך המבצעים המיוחדים, שכפופות לו היחידות המבצעות, היחידה המודיעינית והיחידה הטכנולוגית. היחידה נחשפה בעקבות פרסומו של מסמך הרפז, שהוביל לחקירת התנהלותו של מזייף המסמך, בועז הרפז, שהיה קצין אג"ם של המערך. בספרם "הבור - הסודות האפלים מאחורי משבר המנהיגות החמור בתולדות צה"ל" מציינים העיתונאים דן מרגלית ורונן ברגמן שביחידה זו התאפשרה, מסיבות מבצעיות, הוצאת כספים ללא בקרה תקציבית מדוקדקת. הם טענו שמצב זה אפשר מעשי שחיתות רבים, של הוצאת כספים שלא למטרות מבצעיות, אלא למטרות אישיות של חיילי המערך, כגון מימון ימי כיף, רכישת מעדנים, רכישת ציוד מפואר וכדומה. בשנת 2012, תחת פיקודו של ראש אמ"ן אביב כוכבי, הוקם במבנה חדש מערך המבצעים המיוחדים (מ"מ) ובפיקודו הוצב קצין בדרגת תא"ל, ובכך הועברה האחריות הישירה של ראש אמ"ן על היחידות המהוות את המערך. עד אז עמד בראש מערך המ"מ ראש מחלקה בדרגת אל"ם, שהיה מתאם את "משולש הביצוע" של הכוחות המיוחדים: הצלע הטכנולוגית, הצלע המודיעינית והצלע המבצעית; אך הפיקוד עצמו של היחידות היה ישירות מול ראש אמ"ן, הן במהלך פעילויות מבצעיות והן במהלך תרגילים וכו'. למפקדה הראשון במתכונת החדשה מונה תא"ל ליאור כרמלי. בנובמבר 2016 קיבלו המערך ויחידותיו תעודות הערכה מהרמטכ"ל גדי איזנקוט, שאמר במהלך הטקס כי "החיבור בין מודיעין, טכנולוגיה ויכולת מבצעית תורם תרומה גדולה וימשיך לתרום". במרץ 2018 העניק הרמטכ"ל גדי איזנקוט את עיטור המופת ללוחם במערך המבצעים המיוחדים על "פעילות מבצעית תוך הפגנת אומץ לב, נחישות, תושייה ודבקות במטרה תוך סיכון חיים". בספטמבר 2019 הוענק צל"ש הרמטכ"ל לסא"ל מחמוד ח'יר א-דין שנהרג בנובמבר 2018 במהלך מבצע סודי ברצועת עזה. מפקדו הראשון של מערך המבצעים המיוחדים היה יוסי לנגוצקי, שנקרא למשימה זו על ידי מפקד מחלקת האיסוף באמ"ן, אברהם ארנן. כוחות מיוחדים סיור מיוחד רגימנט הסיור המיוחד הבריטי יחידות הסיור המיוחד של חיל האוויר האמריקאי משה זונדר, סיירת מטכ"ל, כתר ספרים, 2000 רונן ברגמן, "מדינת ישראל תעשה הכל", הוצאת כנרת זמורה ביתן, 2009 דן מרגלית ורונן ברגמן, הבור - הסודות האפלים מאחורי משבר המנהיגות החמור בתולדות צה"ל, כנרת, זמורה-ביתן, 2011 בלעדי לוואלה!: השחיתויות במערך הסודי ביותר של צה"ל, באתר וואלה, 4 במרץ 2011 שי לוי, ‏פועלות בחסות הצללים: היחידות הפחות מוכרות בצה"ל, באתר ‏מאקו‏, 16 בינואר 2014 אמיר בוחבוט‏, "יש לנו אפס תקלות": היחידה הסודית נחשפת לראשונה, באתר וואלה, 14 באפריל 2014 בן כספית, ‏סודי ביותר: מפקד מערך המבצעים המיוחדים של צה"ל בראיון ראשון, באתר מעריב אונליין, 4 בפברואר 2017 עמוס הראל, סוף עונת המבצעים: פעולות כמו זו שבה נהרג מחמוד חיר א־דין הולכות ונעלמות, באתר הארץ, 16 במאי 2022 איתי אילנאי, הוסף למועדפים, באתר "ידיעות אחרונות", 14 בדצמבר 2022 גלית חתן, ‏בוגרי מערך המבצעים המיוחדים של צה"ל משיקים מועדון יזמות ועסקים, באתר גלובס, 28 ביוני 2022 עמוס הראל, מי יהיה הרמטכ"ל הבא: בורסת השמות במטכ"ל נפתחת, באתר הארץ, 20 בספטמבר 2012 בן כספית, ‏סודי ביותר: מפקד מערך המבצעים המיוחדים של צה"ל בראיון ראשון, באתר מעריב אונליין, 4 בפברואר 2017 איתי בלומנטל, צל"ש לסיירת מטכ"ל: "יצירתיות, תבונה ותעוזה", באתר ynet, 16 בנובמבר 2016 יואב זיתון, עיטור מופת ללוחם מאמ"ן ששהה בשטח אויב תוך סיכון חייו, באתר ynet, 28 במרץ 2018 רועי שרון, צל"ש הרמטכ"ל הוענק לסא"ל מ' שנהרגע בחאן יונס, באתר כאן – תאגיד השידור הישראלי, 15 במאי 2022 יוסי יהושע, סגן-אלוף מחמוד חיר א-דין הוא הקצין שנהרג בפעולה החשאית בעזה ב-2018, באתר ynet, 15 במאי 2022 [1] בן כספית, ‏סודי ביותר - מפקד מערך המ״מ מדבר לראשונה, באתר מעריב אונליין, 4 בפברואר 2017 מינויים בצמרת צה"ל, באתר "IsraelDefense‏", 12 ביולי 2016 יוסי יהושוע, המשבר באמ"ן: תא"ל א' הסכים לחזור לפקד על חטיבת המבצעים המיוחדים, באתר "ידיעות אחרונות", 8 ביולי 2019 קובי פינקלר, "מקור עוצמה וגאווה": תת-אלוף ע' נכנס לתפקיד מפקד מערך המבצעים המיוחדים, באתר ערוץ 7, 29 באוקטובר 2020 תא"ל י' נכנס לתפקידו כמפקד מערך המבצעים המיוחדים באמ"ן, באתר צה"ל, 26 ביוני 2024